OpenLLM-France/wikimedia huggingface dataset:
# Rolandas Paksas

Rolandas Paksas (Telšiai, RSS de Lituània, 10 de juny de 1956) és un polític lituà que des de 2004 ha estat al capdavant del partit polític Ordre i Justícia. Va ser president de Lituània des del 26 de febrer de 2003 fins al 6 d'abril de 2004, quan va ser destituït del càrrec. També va ocupar els càrrecs de Primer Ministre de Lituània i el d'Alcalde de Vilnius. Paksas ha estat el primer cap d'estat europeu en ser destituït.
| Precedit per: Irena Degutienė (primer mandat) | Primer Ministre de Lituània (maig) - (octubre) 1999 | Succeït per: Irena Degutienė (segon mandat) |
| Precedit per: Andrius Kubilius (primer mandat) | Primer Ministre de Lituània (octubre) 2000 - (juny) 2001 | Succeït per: Eugenijus Gentvilas |
# Diversitat sexual i de gènere

La diversitat sexual i de gènere (DSG) o simplement diversitat sexual és un terme que engloba a tots els diferents sexes, identitats sexuals i orientacions sexuals. Normalment aquest terme s'usa per a referir-se a la diversitat dins de l'orientació sexual, de fet habitualment s'usa una classificació simple de tres orientacions: heterosexual, homosexual i bisexual, no obstant això segons diverses teories de la sexologia, com la teoria de Kinsey i la teoria queer, aquesta classificació seria insuficient per a descriure la complexitat de la sexualitat en l'espècie humana i també en la resta d'espècies segons diverses investigacions etòlogues. És a dir, per exemple podem trobar sexualitats que se situarien entre les anteriors classificacions:
* Entre heterosexual i bisexual: preferentment heterosexual o heteroflexible.
* Entre homosexual i bisexual: preferentment homosexual o homoflexible.
En altres paraules, es creu que dins de la bisexualitat existeix una gran diversitat de tipologies i preferències que poden respondre a una motivació purament biològica (sexuació del cervell) o també pot estar influenciada per les circumstàncies (abundància d'un sexe o altre, fort libido, etc.). De fet, en aquest context podem englobar l'heterosexualitat i l'homosexualitat dins del conjunt de bisexualitatés, com dos casos situats en els extrems de la preferència (Escala de Kinsey).
Segons la sexologia, i especialment en la nostra espècie, la diversitat sexual inclou també a totes les formes d'identitat sexual, tant si són definides com a indefinides (teoria queer). En aquest sentit, socialment es reivindica l'acceptació de qualsevol forma de ser, amb iguals drets, llibertats i oportunitats, dins del marc dels drets humans.
La comunitat LGTB sol aprofitar les jornades de l'Orgull gai per a reivindicar la visibilitat de la diversitat sexual.

## Vegeu també

* Identitat de gènere
* Orientació sexual
* Sexuació
* Escala Kinsey
* Judith Reisman
* Diversitat funcional
# Saint-Androny

Saint-Androny és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 537 | 562 | 442 | 584 | 547 | 566 | 580 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2001 | Pierre Charrier | |
| 2001- | Pascal Riveau | |

## Referències

* ↑ Toponímia occitana
# Unió de Pagesos de Mallorca

Unió de Pagesos de Mallorca és un sindicat d'agricultors i ramaders de l'illa de Mallorca fundat el 1977. El 1976, amb motiu de les activitats de l'àmbit d'agricultura del Congrés de Cultura Catalana, es va iniciar el procés constituent. L'objectiu dels pagesos que hi participaren va ser el de crear una associació agrària democràtica i independent capaç de defensar els interessos de la pagesia mallorquina.

## Història

Després d'un primer moment de treball a la clandestinitat, l'abril de 1977 el sindicat es va presentar en públic i el 30 de maig va ser legalitzat.
L'any 1979 va sortir a la llum la revista Mallorca Pagesa. Des del primer moment Unió de Pagesos de Mallorca va estar molt unida a la Unió de Pagesos de Catalunya. Entre els pagesos que impulsaren l'associacionisme democràtic s'ha d'esmentar Joan Mas "Collet", Joana Tugores, Jaume Estrany, Llorenç Rigo, Bartomeu Torres Bernat i Josep Estelrich Mieres.
En els anys vuitanta es dugueren a terme les primeres mobilitzacions, entre elles cal destacar la gran tractorada del gasoil i la “Vaga dels Bous”. Per primera vegada els pagesos mallorquins plantaren cara en la defensa del seu futur. El 1983 la Unió de Pagesos va celebrar el seu primer congrés a Sineu i el 1985 el segon congrés a Vilafranca. El 1990 els afiliats d'Unió de Pagesos repartiren llet a la Plaça d'Espanya de Palma en protesta pels baixos preus i el 1992 s'organitzà una protesta davant el consolat dels Estats Units d'Amèrica pels acords del GATT.
El 1992, en el seu si, es creà la Unió de Pagesos Joves de Mallorca. El mateix any es fundà dins la mateixa organització el Grup de Pagesos per l'Agricultura Ecològica. A partir de 1995 en fou la coordinadora Margalida Estelrich. Els darrers secretaris generals de l'entitat han estat Joan Sastre, Jaume Pocoví, Pere Calafat i Gabriel Torrens.

## Referències

* Unió de Pagesos de Mallorca - Lloc web oficial
* «Unió de Pagesos de Mallorca». Gran Enciclopèdia Catalana. Barcelona: Grup Enciclopèdia Catalana.
# Universitat Mèdica Estatal del Pacífic

La Universitat Mèdica Estatal del Pacífic (en rus: Тихоокеанский государственный медицинский университет) (ТГМУ), anteriorment coneguda com a Universitat Estatal Mèdica de Vladivostok, és una universitat situada a la ciutat russa de Vladivostok, a l'Extrem Orient Rus. La universitat ofereix estudis de postgrau, estudis superiors i educació mèdica contínua.

## Facultats

Les facultats del la universitat són les següents:
* Facultat de bioquímica mèdica.
* Facultat d'educació superior.
* Facultat de farmacologia.
* Facultat d'infermeria.
* Facultat de medicina.
* Facultat de medicina preventiva.
* Facultat d'odontologia.
* Facultat de pediatria.
* Facultat de psicologia clínica.
* Facultat de treball social.

## Entrenament preuniversitari

Entre les universitats mèdiques de l'Extrem Orient rus, és la única institució que entrena a metges en la facultat de medicina preventiva, oferint mesures preventives per portar una vida sana, a les poblacions dels territoris i regions de Khabàrovsk, Primórie i Kamtxatka, Amur, Sakhalín i Magadan, la República de Sakhà i el districte autònom de Txukotka.

## La universitat avui

Actualment, la Universitat Mèdica Estatal del Pacífic és una institució científica i educativa amb 10 facultats, té 67 departaments, 85 doctors i 285 estudiants de ciències. La universitat manté un internat, una residència i una escola de postgrau. El sistema de formació pre-universitària i l'educació de postgrau, preparen als alumnes per a l'exercici de la professió mèdica. S'han establert uns amplis vincles amb universitats de la Xina, Japó, Corea del Sud i Estats Units, això permet als estudiants i professors dur a terme cursos de preparació, per enriquir el procés d'aprenentatge i incrementar les activitats de recerca a la universitat.

## Referències

* ↑ Motavkin, P.A. «The 50th Anniversary of the Histology Department of the Vladivostok Medical University» (en rus). Морфология [Vladivostok], 132, 6, 2007, pàg. 88-92. PMID: 18504876.
* ↑ Motavkin P.; Polushin O.G. «From the Faculty to the University 50th Anniversary of the Vladivostok State Medical University» (en rus). Medicine DV. V. B. Shumatova [Vladivostok], 2008.
# Lampsilis abrupta

Lampsilis abrupta és una espècie de mol·lusc bivalve pertanyent a la família Unionidae.

## Descripció

* Closca gruixuda, inflada, llisa i de color marró groguenc a castany en els adults.
* Els mascles fan 9,1 cm de llargària i les femelles 7,4.
* El nacre és de color rosa o blanc.

## Hàbitat

Viu a l'aigua dolça dels rierols entre grava, sorra i còdols.

## Distribució geogràfica

Es troba als Estats Units: Alabama, Arkansas, Illinois, Indiana, Kentucky, Louisiana, Missouri, Ohio, Pennsilvània, Tennessee, Virgínia i Virgínia Occidental (incloent-hi els rius Mississipi, Ohio i llurs afluents).

## Longevitat

Si la qualitat de l'aigua és bona, la seua esperança de vida és de 20-30 anys.

## Estat de conservació

Les seues principals amenaces són l'alteració del seu hàbitat (com ara la construcció de preses, dragatges i canalitzacions), el deteriorament de la qualitat de l'aigua, la competència amb el musclo zebrat i la pesca il·legal.

## Referències

* 1 2 3 4 Missouri Department of Conservation Arxivat 2010-05-27 a Wayback Machine. (anglès)
* ↑ Illinois Natural History Survey (anglès)
* 1 2 Cummings, K.; Cordeiro, J. (2012). "Lampsilis abrupta." 2012 Llista Vermella de la UICN. Unió Internacional per a la Conservació de la Natura, edició 2012. [Consulta: 13 abril 2023]
* ↑ U.S. Fish and Wildlife Service (anglès)

## Bibliografia

* Baillie, J. i Groombridge, B., 1996. 1996 IUCN Red List of Threatened Animals. International Union for Conservation of Nature, Gland, Suïssa.
* Cummings, K.S. i C. A. Mayer, 1992. Field Guide to Freshwater Mussels of the Midwest. Illinois Natural History Survey Manual 5. Champaign, Illinois. 194 pp.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Oesch, R.D., 1984. Missouri Naiades: a Guide to the Mussels of Missouri. Missouri Department of Conservation. Jefferson City, Missouri. 270 pp.

## Enllaços externs

* Endangered and Threatened Wildlife and Plants; 5-Year Status Review of 20 Southeastern Species (anglès)
* Endangered Status for 159 Taxa of Animals (anglès)
* CITES: Proposed Endangered Status for 216 Species Appearing on Convention on International Trade (anglès)
# Miyagawa Isshō

    En aquest nom japonès, el cognom és Miyagawa.
Miyagawa Isshō (japonès: 宮川 一笑) va ser un pintor japonès de l'estil ukiyo-e que principalment retratava actors kabuki, geisha, lluitadors de sumo i altres elements de la cultura urbana quotidiana. Va ser deixeble de Miyagawa Chōshun (1682-1752), que per la seva banda estava influenciat per l'obra d'Hishikawa Moronobu. Com tants artistes d'ukiyo-e, Isshō també va produir una certa quantitat de shunga, quadres d'escenes eròtiques.
Se sap que Isshō va ser bandejat d'Edo el 1751, junt amb el seu mestre Chōshun, a l'illa de Niijima per un període d'un any. Això va venir per una disputa que va sorgir respecte al pagament d'un encàrrec d'una pintura a la ciutat de Nikkō. Un artista de l'escola Kanō va encarregar a Chōshun que pintés algunes parets del santuari Nikkō Tōshō-gū, però després no va voler o no va poder pagar. En la confrontació resultant, l'artista de Kano va acabar mort, possiblement a mans d'Isshō.
# Penya Blaugrana (Viladecans)

Penya Blaugrana és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa de planta baixa i terrat precedida per un pati. La façana principal té la porta d'accés i tres finestres, i la façana lateral té tres finestres més. Totes les obertures de la façana principal tenen arc guardapols i coronament mixtilini. En canvi les de la façana lateral només mostren arc guardapols.
El terrat és tancat per baranes de ferro encastades en pilars d'obra.
A l'interior, els arcs de les portes són denticulats i es conserva tot el paviment originari, amb decoracions vegetals.

## Història

La casa fou construïda el primer quart del segle xx.
Grup de socis que tenen per objectiu fomentar, coordinar i canalitzat l'amistat entre els socis del FC Barcelona amb origen des del 1990 però no fou fundada fins ben entrat el 1992.

## Referències

* 1 2 3 4 «Penya Blaugrana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
* ↑ 2 Smart Viladecans
# Ctenochromis pectoralis

Ctenochromis pectoralis és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 7 cm de longitud total.

## Hàbitat

Viu en zones de clima tropical.

## Distribució geogràfica

Es troba a Àfrica: Kenya i sud-est de Tanzània.

## Referències

* ↑ Pfeffer, G. J., 1893. Ostafrikanische Fische gesammelt von Herrn Dr. F. Stuhlmann in Jahre 1888 und 1889. Jahrb. Wiss. Anst. Hamburg v. 10: 131-177, 3 pls.
* ↑ BioLib (anglès)
* 1 2 3 FishBase (anglès)
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma. 145 p.
* ↑ Seegers, L., L. De Vos i D.O. Okeyo, 2003. Annotated checklist of the freshwater fishes of Kenya (excluding the lacustrine haplochromines from Lake Victoria). J. E. Afr. Nat. Hist. 92:11-47.
* ↑ Okeyo, D.O., 1998. Updating names, distribution and ecology of riverine fish of Kenya in the Athi-Galana-Sabaki River drainage system. Naga ICLARM Q. 21(1):44-53.
* ↑ Skelton, P.H., 1994. Diversity and distribution of freshwater fishes in East and Southern Africa. p.95-131. A: G.G. Teugels, J.F. Guégan i J.J. Albaret (eds.) Biological diversity of African fresh- and brackish water fishes. Geographical overviews presented at the PARADI Symposium, Senegal, 15-20 de novembre de 1993. Ann. Mus. R. Afr. Centr. Zool. 275.
# Saint-Bernard (Alt Rin)

Saint-Bernard (en alsacià Sànkt Bernhàrd) és un municipi francès, situat a la regió del Gran Est, al departament de l'Alt Rin. El 2019 tenia 570 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 293 | 295 | 319 | 361 | 382 | 472 |

## Administració

Llista d'alcaldes :
| Període | Identitat | Partit |
| 2001-2008 | Paul Munsch | |
| 2008- | Betran Ivain | |
# Unió de Partits Comunistes - Partit Comunista de la Unió Soviètica

La Unió de Partits Comunistes - Partit Comunista de la Unió Soviètica (PCUS-UCP) - en rus: Союз коммунистических партий — КПСС; СКП — КПСС; SKP — KPSS - és un grup de partits comunistes pertanyents a diferents països de l'antiga Unió Soviètica. Guennadi Ziugànov és el president de l'organització des de 2001, quan va reemplaçar Oleg Xenin. Ziugànov és, alhora, president del Partit Comunista de la Federació Russa.

## Integrants

Els partits polítics que integren aquesta organització són:
* Partit Comunista d'Abkhazia
* Partit Comunista d'Armènia
* Partit Comunista de l'Azerbaidjan
* Partit Comunista de Belarús
* Partit Comunista d'Estònia
* Partit Comunista del Kazakhstan
* Partit Comunista del Kirguizstan
* Partit Comunista de la Federació Russa
* Partit dels Comunistes de la República de Moldàvia
* Partit Comunista de Letònia
* Partit Comunista de Lituània
* Partit Comunista d'Ossètia del Sud
* Partit Comunista d'Ucraïna
* Partit Comunista Unit de Geòrgia
* Partit Comunista de l'Uzbekistan
* Partit Comunista del Tadjikistan
* Partit Comunista Transnistrià
* Partit Comunista del Turkmenistan

## Vegeu també

* Partit Comunista de la Unió Soviètica

## Enllaços externs

* http://kprf.ru/kpss/
* http://kprf.ru/kpss/kpss_people/ Arxivat 2004-12-31 a Wayback Machine. Membres del 33è congrés de l'UPC-PCUS
# Umqi

Umqi fou una província d'Assíria, al nord-oest de la moderna Síria. El 738 aC els assiris es van presentar a Karkemish on fou imposat com a rei Pisiris; tot seguit es va fer l'expedició contra Yaudi-Samal, on el rei arameu Azriyau va acabar deposat vers el 738 aC i un descendent de l'antiga casa reial hitita, Panammuruwa II o Panammu fou posat al tron; el regne va incorporar alguns territoris del veí regne de Gurgum. El rei Tutammu de Patin fou derrotat, la capital Kinalia o Kinalua ocupada, i el rei fet presoner i deposat; el regne va esdevenir la província assíria d'Umqi amb un governador assiri. Entre 720 aC i 713 aC Assíria va annexionar el regne de Samal i el va incorporar a la província d'Umqi. Sam'al (Zindjirli) en fou la capital.

## Referències

* ↑ Robert William Rogers A History of Babylonia and Assyria, per
# Bonitas (equip ciclista)

L'equip Bonitas (codi UCI: BNT) és un equip ciclista sud-africà. Creat el 2009 amb el nom de Medscheme, de 2011 a 2012 va tenir categoria continental i participava principalment en curses de l'UCI Àfrica Tour. Actualment, sota la direcció de l'exciclista Malcolm Lange, està dedicat a la projecció de nous cilistes sud-africans.

## Principals victòries

* Emirates Cup: Malcolm Lange (2010)
* Amashova Durban Classic: Johann Rabie (2012)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participava en els circuits continentals i principalment a les proves de l'UCI Àfrica Tour. La taula presenta les classificacions de l'equip i el millor ciclista en la classificació individual.
UCI Àfrica Tour
| Temporada | Classificació per equips | Millor ciclista en la classificació individual |
| 2011 | 3r | Johann Rabie (9è) |
| 2012 | 13è | Johann Rabie (61è) |
UCI Àsia Tour
| Temporada | Classificació per equips | Millor ciclista en la classificació individual |
| 2011 | 33è | Tyler Day (75è) |
UCI Europa Tour
| Temporada | Classificació per equips | Millor ciclista en la classificació individual |
| 2012 | 57è | Darren Lill (1067è) |

## Referències

* ↑ «Classificacions de l'UCI». Arxivat de l'original el 2011-08-19. [Consulta: 9 gener 2016].

## Enllaços externs

* web oficial Arxivat 2014-03-01 a Wayback Machine.
* Plantilles a memoire-du-cyclisme.eu
* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles i resultats a cyclebase.nl
Viccionari
# Clepsis melaleucana

Clepsis melaleucana és una espècie de lepidòpter ditrisi de la família dels tortrícids (Tortricidae) que habita des de d'Alberta a Terranova, del sud de Carolina del Nord i Missouri.
És una arna amb marge de l'ala és de color crema groguenca i té un gran taca fosc marró que s'estén diagonalment a dalt del marge interior a prop l'angle anal. Entre la gran taca i el tòrax, hi pot haver-hi altres taques marrons ombrejats perquè varia de cada arna en l'espècie. Té una envergadura que mesura de 18 a 25 mil·límetres. Els adults es poden trobar de maig a juliol.

## Referències

* ↑ Espècie info Arxivat 2012-06-08 a Wayback Machine. a Entomology Collection

## Enllaços externs

* Acleris Arxivat 2008-05-12 a Wayback Machine.
* Imatges
* Bug Guia
# César Molinas

César Molinas (1950) és un economista i consultor. Es va llicenciar en matemàtiques i doctorar en econòmiques a la Universitat de Barcelona. Va completar els seus estudis amb un Màster a la London School of Economics. Posteriorment va fundar l'empresa especialitzada en serveis de consultoria Mutua Paucis. També va treballar com a consultor per a Merrill Lynch. Ha ocupat diversos càrrecs institucionals, entre els que destaca director general de planificació al Ministeri d'Economia i Hissenda d'Espanya, així com director d'anàlisi econòmica a la CNMV.
Ha publicat o copublicat alguns llibres de divulgació sobre economia, com La inversión en España. Econometría con restricciones de equilibrio (Antoni Bosch, 1990), La España posible: Tres ensayos para un nuevo regeneracionismo y una reflexión sobre el poder (Península, 2015) o Poner fin al desempleo (junto con Pilar García Perea, Deusto, 2016), o Qué hacer con España: del capitalismo castizo a la refundación de un país (Destino, 2013).
Colabora amb diversos mitjans de comunicació com El País o Expansión.

## Referències

* ↑ Müller, John. «César Molinas: "La credibilidad de España precisa reformas estructurales ambiciosas"» (en castellà). El Mundo, 14-05-2020. [Consulta: 4 desembre 2023].
* ↑ «Sr. D. César Molinas Sans». Fundació Princesa de Girona. [Consulta: 4 desembre 2023].
* ↑ «Biografía de César Molinas» (en castellà). Círculo de Bellas Artes, 2023. [Consulta: desembre 2023].
# Astroscopus y-graecum

Astroscopus y-graecum és una espècie de peix pertanyent a la família dels uranoscòpids present a l'Atlàntic occidental: des de Carolina del Nord (Estats Units) i el nord del golf de Mèxic fins al Yucatán (Mèxic) i la costa septentrional d'Amèrica del Sud. És absent de les Índies Occidentals. És un peix marí, associat als esculls i de clima subtropical (35°N-8°N, 99°W-60°W) que viu entre 2 i 100 m de fondària (normalment, fins als 70). És verinós per als humans. Pot arribar a fer 44 cm de llargària màxima (normalment, en fa 35). Té 8 espines i 13-14 radis tous a l'aleta dorsal i 13 radis tous a l'anal. Posseeix òrgans elèctrics localitzats en una bossa darrere dels ulls (poden descarregar fins a 50 volts) Té una glàndula verinosa. Menja peixos.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Cervigón, F., 1994.
* ↑ Møller, P. R., 1995. Electric fishes: history and behavior. Chapman & Hall, Londres. 584 p.
* ↑ Brandes, C.-H., 1970. Meeräschen, Pfeilhechte, Lippfische und Verwandte. P. 147-159. A: B. Grzimek (ed) Grzimeks Tierleben, Kindler, Zuric.
* ↑ Cervigón, F., 1994. Los peces marinos de Venezuela. Volum 3. Fundación Científica Los Roques, Caracas, Veneçuela. 295 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units
* Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0-471-25031-7.
* Ricker, W.E., 1973. Russian-English dictionary for students of fisheries and aquatic biology. Fisheries Research Board of Canada, Ottawa.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Vendsyssel-Thy

Vendsyssel-Thy o Nørrejyske és una illa situada al nord de Dinamarca, al mar del Nord entre els estrets de Kattegat i de Skagerrak, damunt la península de Jutlàndia i separada d'aquesta pel Limfjord. Tot i ser una illa, tradicionalment és percebuda com una part de la península.
El 1825 fou dividida administrativament entre el Comtat de Jutlàndia Septentrional (la part nord) i el comtat de Viborg (la part meridional). La Reforma Municipal Danesa del 2007 va abolir l'organització en comtats i va crear una de nova basada en cinc regions administratives (amb menys competències que els antics comtats) i va situar Vendsyssel-Thy dins la Regió de Nordjylland. Avui dia a Vendsyssel-Thy hi ha els municipis de: Brønderslev, Frederikshavn, Hjørring, Jammerbugt, Thisted i la part nord del d'Aalborg. Les principals ciutats són Hjørring, Frederikshavn, Løkken, Skagen, Brønderslev i Hirtshals.
# Urdă

L'Urdă és un producte lacti típic romanès que s'obté bullint el sèrum que queda després de preparar la quallada. L'Urda es considera un tipus de formatge.
Té una textura suau i cruixent. És similar al formatge italià "ricotta", ric en proteïnes i baix en greixos.

## Mètode de preparació

Per fer urda, cal bullir durant una hora a temperatura entre 85 i 90° el sèrum que queda després de la preparació de la quallada dolça. Al llarg de l'ebullició, el sèrum s'agita contínuament amb una cullera de fusta, de manera que no s'enganxi al fons de la caldera i es fumi. Gradualment, els trossos d'urda surten a la superfície de la caldera, on es recullen amb una cullera i s'escorren durant 10-12 hores, període durant el qual es treu tot el sèrum. Entre 10-12 litres de sèrum, normalment es produeixen 1 quilo d'urda.

## Notes

* ↑ DEX online
* ↑ «Site official de la Direccion para Agricultura Rurala de Sibiu». dadrsibiu.ro. Arxivat de l'original el 1 de febrer de 2012. [Consulta: 27 novembre 2011].
* ↑ «Despre brânză». Arxivat de l'original el 2011-11-17. [Consulta: 4 juny 2020].
* ↑ «Urda». Arxivat de l'original el 2012-11-22. [Consulta: 4 juny 2020].